Uma Thurmanová

Životopis a kariéra

Je dcérou budhistického profesora a modelky a psychoterapeutky. Má troch bratov. V pätnástich rokoch sa rozhodla stať herečkou a presťahovala sa do New Yorku. Najskôr sa živila ako modelka, postupne bola obsadzovaná aj do filmov a seriálov. V roku 1988 sa objavila vo filme Nebezpečné známosti po boku Michelle Pfeifferovej, Glenn Closovej a Johna Malkovicha. Tento snímok jej zaručil pozitívne ohlasy na jej postavu a tak sa dostala do širokého podvedomia divákov.
Po úspechu v Nebezpečných známostiach si Uma zahrala ešte v pár menších snímkach. O niečo málo väčší priestor dostala vo filme od Quentina Tarantina, Pulp Fiction - Historky z podsvetia. Tento film jej doslovne zaručil úspech. Vo filme sa objavila po boku hviezd Johnna Travoltu a Samuela L. Jakcsona. Tiež za film získala aj jej prvú nomináciu na Oscara, v kategórií herečka vo vedľajšej úlohe.
V roku 1997 si zahrala vo filme Batman a Robin, o rok neskôr nahradila Gwyneth Paltrowovú vo filme Pomstitelia. V rovnakom roku tiež stvránila postavu Fantine v muzikále Bedári.
S hercom Seanon Pennom sa objavila vo filme od Woodyho Allena Sladký ničomník.
Na začiatku 21. storočia,sa objavila vo filme Priznanie, spolu s jej vtedajším partnerom Ethanom Hawkeom. V roku 2002 získala úlohu Debby v televíznom snímku Duševná slepota, za ktorý získala v roku 2003 Zlatý glóbus.
V roku 2004 získala úlohu, ktorá ju o dosť viac preslávila. Išlo o hlavnú rolu vo filme Kill Bill. Kariéru Umy tento film doslova "oživil". Nápad na tento film vznikol už v roku 1994, pri natáčaní Pulp Fiction, kedy sa Uma zmienila, že by si rada zahrala niekoho, kto je posadnutý pomstou. Film mal neskutočný úspech a dočkal sa aj druhého pokračovania. Za obe časti získala nomináciu na Zlatý glóbus.
V roku 2005 si zahrala už druhýkrát s hercom Johnom Travoltom v komédií Buď Cool. O rok neskôr si zahrala v komédií Moja super ex s herečkou Annou Farisovou. Po roku 2006 si zahrala skôr vedľajšie postavy, napríklad v roku 2010 v dobrodružnom filme Percy Jakcson a Zlodej blesku. V roku 2013 sa pridala k hercom ako Naomi Wattsová, Emma Stonová, Kate Winsletová, Richard Gere, Gerard Butler či Anna Farisová k natáčaniu komédie Mládeži neprístupné.

Osobný život

V roku 1990 s vydala za Garyho Oldmana, no ich manželstvo však v roku 1992 skončilo rozvodom. V máji 1998 sa vydala za jej hereckého kolegu Ethana Hawkea, s ktorým má dve deti, dcéru Mayu Ray a syna Levona. V roku 2005 sa Uma a Ethan rozviedli. Verejnosť často povrávala aj o jej vzťahu s Quentinom Tarantinom a vzťah medzi nimi ani jeden vylúčil a ani nepotvrdil.
V roku 2005 až 2007 sa stala obeťou prenasledovania od Jacka Jordana, ktorý trpel psychickými problémami a bol do Umy fanaticky zamilovaný.
V roku 2007 začala chodiť s francúzskym finančným poradcom Andrém Bussonom, s ktorým má dcéru Rosalind Arushu Arkadinu Altalune Florence. Vzťah im však nevyšiel a obaja bývalý manželia chceli získať starostlivosť o svoju dcéru. Počas sporu Busson obvinil Umu z toho, že má duševné problémy a mieša lieky s alkoholom. Kvôli tomuto tvrdeniu súd začiatkom roku 2017 vyhral.
V roku 2015 vyšla od skupiny Fall Out Boy skladba s názvom Uma Thurman a v roku 2017 sa zúčastnila filmového festivalu v Karlových Varoch.